LES ARTICLES PARTITIFS – ΤΑ ΜΕΡΙΣΤΙΚΑ ΑΡΘΡΑ 
Στα γαλλικά, υπάρχουν τρία είδη άρθρων : 
· τα οριστικά άρθρα (le, la, l’ – les)
· τα αόριστα άρθρα (un, une – des) 
· τα μεριστικά άρθρα (du, de la, de l’ – des)

Τι σημαίνει «μεριστικό άρθρο»; 
Η λέξη «μεριστικό» προέρχεται από τη λέξη «μέρος» δηλ. τμήμα ενός μεγαλύτερου συνόλου ή μιας μεγαλύτερης ποσότητας. Στα γαλλικά λέγεται partitif (μεριστικό), διότι προέρχεται από τη λέξη partie (μέρος / τμήμα).   

Πότε χρησιμοποιείται το μεριστικό άρθρο; 
Α) Το μεριστικό άρθρο χρησιμοποιείται μπροστά από λέξεις που αναφέρονται σε τρόφιμα ή πόσιμα υλικά προκειμένου να δηλώσουμε ότι καταναλώνεται μέρος / τμήμα του συγκεκριμένου υλικού χωρίς να διευκρινίζουμε την ακριβή ποσότητα.  
Π.χ. je mange du poulet (τρώω κοτόπουλο) 
Σημείωση: Στα ελληνικά, δε χρειάζεται να βάλω κανενός είδους άρθρο σε παρόμοια πρόταση, αλλά στα γαλλικά είναι αδύνατο να χρησιμοποιήσω ένα ουσιαστικό χωρίς να υπάρχει μπροστά κάτι «συνοδευτικό» (άρθρο, κτητικό ή δεικτικό επίθετο…). Το μεριστικό άρθρο, σε τέτοιες περιπτώσεις, είναι το μόνο που ταιριάζει διότι δηλώνει ακριβώς αυτό που θέλω να πω: ότι, δηλαδή, αγοράζω, τρώω ή πίνω κάτι, χωρίς να με απασχολεί να διευκρινίσω την ακριβή ποσότητα που καταναλώνω.  

Β) Το ίδιο άρθρο χρησιμοποιείται μετά από το ρήμα jouer (παίζω) για να δηλώσει τι μουσικό όργανο παίζει κάποιος, μετά το ρήμα faire (κάνω) για να δηλώσει με τι άθλημα ή με τι μουσικό όργανο ασχολείται κάποιος καθώς και μετά το ρήμα écouter (ακούω) για να δηλώσει τι μουσική ακούει κάποιος. 
Π.χ. Elle joue de la guitare et je joue du violon. 
Je fais du volley et de la danse. – Nous faisons du piano. 
Vous écoutez du rock.  

Ποιες είναι οι μορφές του μεριστικού άρθρου; 
Οι  μορφές του μεριστικού άρθρου είναι οι εξής: 
· du για τα ουσιαστικά αρσενικού γένους που αρχίζουν από σύμφωνο και είναι ενικού αριθμού
· de la για τα ουσιαστικά θηλυκού γένους που αρχίζουν από σύμφωνο και είναι ενικού αριθμού
· de l’ για τα ουσιαστικά (αρσενικού ή θηλυκού γένους) ενικού αριθμού που αρχίζουν από φωνήεν (a, e, i, o, u, y) ή από το σύμφωνο h που στην αρχή των λέξεων δεν προφέρεται
· des ο πληθυντικός αριθμός όλων των παραπάνω
Exemples 
· il mange du pain (ψωμί, αρσ. ενικός)
· pour faire des crêpes, il faut de la farine (αλεύρι, θηλ. ενικός) 
· elle met de l’huile dans la salade (λάδι, ενικός, αρχίζει από h)
· je bois de l’eau (νερό, θηλ., ενικός, αρχίζει από φωνήεν) 
· je mange des fruits (φρούτα, πληθ. αριθμός) 

Τι γίνεται με τα μεριστικά άρθρα στην άρνηση; 
Το μεριστικό άρθρο στην άρνηση γίνεται DE ή D’ + φωνήεν / h. Δηλαδή, όποια μορφή και να έχει στην κατάφαση (du, de la, de l’, des), στην άρνηση θα γίνει ne …. pas de / d’ + φωνήεν/h. 
Exemples 
· [bookmark: _GoBack]Il mange du pain → Il ne mange pas de pain. 
· Il faut de la farine → il ne faut pas de farine. 
· Elle met de l’huile dans la salade → elle ne met pas d’huile dans la salade. 
· Je bois de l’eau  → je ne bois pas d’eau. 
· Je mange des fruits → je ne mange pas de fruits.


